CELEX: 32020R1369
Language: lv
Date: 2020-09-29 00:00:00
Title: Komisijas Īstenošanas regula (ES) 2020/1369 (2020. gada 29. septembris), ar ko groza Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumu

2.10.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 319/2
               
            
         KOMISIJAS ĪSTENOŠANAS REGULA (ES) 2020/1369
         (2020. gada 29. septembris),
         ar ko groza Padomes Regulas (EEK) Nr. 2658/87 par tarifu un statistikas nomenklatūru un kopējo muitas tarifu I pielikumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
         tā kā:
         
                     (1)
                  
                  
                     Ar Regulu (EEK) Nr. 2658/87 tika izveidota preču nomenklatūra (turpmāk “kombinētā nomenklatūra” jeb “KN”), kas vienlaikus atbilst gan kopējā muitas tarifa, gan Savienības ārējās tirdzniecības statistikas un citu Savienības politikas jomu prasībām attiecībā uz preču importu vai eksportu.
                  
               
                     (2)
                  
                  
                     Ar minēto regulu izveidots arī Eiropas Savienības integrētais tarifs (turpmāk “Taric”), kas atbilst kopējā muitas tarifa, ārējās tirdzniecības statistikas, tirdzniecības, lauksaimniecības un citu Savienības politikas jomu prasībām attiecībā uz preču importu vai eksportu.
                  
               
                     (3)
                  
                  
                     Lai Savienība varētu monitorēt statistiku, kas specifiski attiecas uz konkrētu preču importu, vispiemērotākais risinājums ir izveidot Taric statistikas apakšpozīcijas; šādi Taric statistikas kodi ir paredzēti Regulas (EEK) Nr. 2658/87 I pielikuma trešās daļas (Tarifa pielikumi) 10. pielikumā “Taric statistikas kodi”.
                  
               
                     (4)
                  
                  
                     Covid-19 pandēmijai Savienībā turpinoties, dažu medicīnas preču, īpaši sejas aizsargmasku, pieprasījums dalībvalstīs ir liels, un šo preču imports rada papildu grūtības muitas dienestiem.
                  
               
                     (5)
                  
                  
                     Pašreizējā situācijā, kad dalībvalstis cenšas apturēt Covid-19 izraisošā vīrusa izplatīšanos, Savienībā arvien pieaug sejas aizsargmasku izmantojums un pieprasījums, un, visticamāk, tas būs liels arī tuvākajā nākotnē.
                  
               
                     (6)
                  
                  
                     Lai Savienības līmenī atvieglotu un saskaņotu muitas kontroli dalībvalstīs, ir lietderīgi izveidot papildu Taric apakšpozīcijas, kas ļautu detalizētāk raksturot dažādās sejas aizsargmaskas pēc to filtrēšanas spējas. Šīs papildu apakšpozīcijas ļautu ātrāk nošķirt attiecīgos ražojumus no citiem tās pašas apakšpozīcijas ražojumiem, tādējādi pandēmijas laikā mazinot ietekmi, ko radītu iespējamas kavēšanās piegādes ķēdē.
                  
               
                     (7)
                  
                  
                     Šādas papildu Taric apakšpozīcijas turklāt būtu jāizveido tādēļ, lai nodrošinātu šo sejas aizsargmasku tirdzniecības plūsmu labāku monitorēšanu.
                  
               
                     (8)
                  
                  
                     Šīs papildu Taric apakšpozīcijas arī palīdzētu dalībvalstīm īstenot Komisijas Lēmumu (ES) 2020/491 (2). Tā kā sejas aizsargmaskas ir viens no visvairāk importētajiem ražojumiem, to īpaša izdalīšana Taric sistēmā ļautu paātrināt deklarēšanas procesu, jo šos ražojumus varētu nošķirt no citiem ražojumiem, kas patlaban klasificēti tajā pašā apakšpozīcijā.
                  
               
                     (9)
                  
                  
                     Tāpēc būtu attiecīgi jāgroza Regulas (EEK) Nr. 2658/87 I pielikuma trešās daļas 10. pielikums.
                  
               
                     (10)
                  
                  
                     Lai muitas dienesti, kuri īsteno Lēmumu (ES) 2020/491, pēc iespējas drīz varētu piemērot šo pasākumu un lai veicinātu šādu ražojumu ātru virzību piegādes ķēdē, šai regulai būtu jāstājas spēkā steidzamības kārtā.
                  
               
                     (11)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EEK) Nr. 2658/87 I pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 29. septembrī
            
               
                  Komisijas
               
               
                  un tās priekšsēdētājas vārdā –
               
               
                  Nodokļu politikas un muitas savienības
               
               
                  Ģenerāldirektors
               
               
                  Gerassimos THOMAS
               
            
         
         
            (1)  OV L 256, 7.9.1987., 1. lpp.
         
         
            (2)  Komisijas Lēmums (ES) 2020/491 (2020. gada 3. aprīlis) par atbrīvojumu no ievedmuitas nodokļiem un no importa PVN, ko piešķir precēm, kas nepieciešamas Covid-19 uzliesmojuma seku apkarošanai 2020. gadā (OV L 103 I, 3.4.2020., 1. lpp.).
      
      
         
            PIELIKUMS
            Regulas (EEK) Nr. 2658/87 I pielikumu groza šādi:
            
                        1)
                     
                     
                        pielikuma otrās daļas XI iedaļas 63. nodaļā rindu, kas attiecas uz KN kodu 6307 90 98, aizstāj ar šādu:
                        
                                    “6307 90 98 
                                 
                                 
                                    - - - - citādi  (*1)
                                    
                                 
                                 
                                    6,3
                                 
                                 
                                    —
                                 
                              
                  
                        2)
                     
                     
                        pielikuma trešās daļas 10. pielikumā iekļauj šādas rindas:
                        
                                    “6307 90 98 
                                 
                                 
                                    - - - - citādi:
                                 
                                 
                                     
                                 
                              
                                     
                                 
                                 
                                    - - - - - neaustie:
                                 
                                 
                                     
                                 
                              
                                     
                                 
                                 
                                    - - - - - - sejas aizsargmaskas:
                                 
                                 
                                     
                                 
                              
                                    6307909811 
                                 
                                 
                                    - - - - - - - filtrējošās aizsargmaskas FFP2 un FFP3 saskaņā ar EN149 un citas maskas, kas izfiltrē vismaz 94 % no 0,3 mikronu daļiņām
                                 
                                 
                                    gab.
                                 
                              
                                     
                                 
                                 
                                    - - - - - - - citādas:
                                 
                                 
                                     
                                 
                              
                                    6307909813 
                                 
                                 
                                    - - - - - - - - filtrējošās aizsargmaskas FFP1 saskaņā ar EN149 un citas maskas, kas izfiltrē vismaz 80 % no 0,3 mikronu daļiņām
                                 
                                 
                                    gab.
                                 
                              
                                     
                                 
                                 
                                    - - - - - - - - citādas:
                                 
                                 
                                     
                                 
                              
                                    6307909815 
                                 
                                 
                                    - - - - - - - - - medicīniskās sejas maskas saskaņā ar EN14683 un citas maskas, kas izfiltrē vismaz 95 % no 3,0 mikronu daļiņām
                                 
                                 
                                    gab.
                                 
                              
                                    6307909817 
                                 
                                 
                                    - - - - - - - - - citādas
                                 
                                 
                                    gab.
                                 
                              
                                    6307909819 
                                 
                                 
                                    - - - - - - citādas
                                 
                                 
                                    —
                                 
                              
                                     
                                 
                                 
                                    - - - - - citādas:
                                 
                                 
                                     
                                 
                              
                                    6307909891 
                                 
                                 
                                    - - - - - - rokām darinātas
                                 
                                 
                                    —
                                 
                              
                                    6307909899 
                                 
                                 
                                    - - - - - - citādas
                                 
                                 
                                    —”
                                 
                              
                  
               (*1)  Taric statistikas kodi: sk. 10. pielikumu.”;